স্বামীর প্রচুর সম্পত্তি। সেই সম্পত্তিতে আবার নজর রয়েছে স্ত্রীর। অতএব স্বামীর সম্পত্তির দখল নিতে সুপারি দিল স্ত্রী।

এই বিষয়ে অন্যান্য খবর

লটারি জেতা বন্ধুকে খুন করে লাখপতি হওয়ার স্বপ্ন! খুনিরও পরিণতি মর্মান্তিক
১০০ টাকা ধার নিয়ে বিপদ! কী ‘সুদ’ দিতে হল যুবককে


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, মহারাষ্ট্রে কল্যানে স্বামীকে খুনের অভিযোগে স্ত্রী ও এক সুপারি কিলারকে গ্রেফতার করেছে পুলিশ।
জানা গিয়েছে, মৃত ব্যক্তির নাম শশাঙ্ক গাইকোয়াড। তাঁর ২৫০০ স্কোয়ার ফিটের একটি অ্যাপার্টমেন্ট রয়েছে। অভিযোগ, সেই সম্পত্তি নিয়ে শশাঙ্কের সঙ্গে তাঁর স্ত্রী আশা গায়কোয়াডের প্রায়ই বচসা বাঁধত। শশাঙ্কের ভাইদের অভিযোগ, ওই সম্পত্তি বিক্রি করে দেওয়ার ছক ছিল আশার। তার জন্য এক প্রোমোটারকেও অগ্রিম ৪ লক্ষ টাকা দিয়েছিলেন তিনি।
মে মাসের ২১ তারিখ কোলসেওয়ারি থানায় গিয়ে স্বামীর নিখোঁজের ডায়েরি করেন আশা। কিন্তু শশাঙ্কের নিরুদ্দেশের পিছনে আশারই কোনও হাত রয়েছে বলে সন্দেহ প্রকাশ করেন তাঁর ভাইয়েরা। এর পরে পুলিশের উচ্চপদস্থ কর্তাদের চিঠি লিখে বিষয়টিতে হস্তক্ষেপ করতে বলেন শশাঙ্কের ভাইয়েরা।
পরে আশার মোবাইল কল লিস্ট ও চ্যাট লিস্ট পরীক্ষা করতেই বেরিয়ে আসে আসল সত্য। 
অভিযোগ, শশাঙ্কের সম্পত্তি ১৫ কোটি টাকায় বেচে দিতে চয়েছিল আশা। কিন্তু সেই প্রস্তাবে রাজি না হওয়ায় স্বামীকে সরাতে খুনের ছক কষে সে। হিমাংশু দুবে নামে দুষ্কৃতীকে স্বামী হত্যার সুপারি দেয় আশা। জানা গিয়েছে, হিমাংশুকে ৩০ লক্ষ টাকা দেওয়া হবে বলে জানায় আশা। খুনের অগ্রিম বাবাদ হিমাংশুকে ৪ লক্ষ টাকা দেয় আশা।
মে মাসের ১৮ তারিখ জুসের সঙ্গে বিষ জাতীয় কিছু একটা মিশিয়ে শশাঙ্ককে খাইয়ে দেয় আশা। তার পরে ওই অবস্থায় তাকে হিমাংশুর কাছে নিয়ে যায় সে। সেখানেই হিমাংশু লোহার রড দিয়ে পিটিয়ে হত্যা করে শশাঙ্ককে।
ইতিমধ্যে স্বামীকে খুনের অভিযোগ আশা ও হিমাংশুকে গ্রেফতার করেছে কোলসেওয়ারি থানার পুলিশ।